

 Tržaška cesta 19, 1000 Ljubljana T: 01 478 80 00

 E: gp.mzi@gov.si

 www.mzi.gov.si

|  |
| --- |
| Številka: 014-6/2025-2430-18 |
| Ljubljana, 29. 7. 2025 |
| EVA / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Soglasje Vlade Republike Slovenije k uporabi presežka odhodkov nad prihodki Javne agencije za civilno letalstvo Republike Slovenije za leto 2024 – predlog za obravnavo  |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, [65/14](http://www.uradni-list.si/1/objava.jsp?sop=2014-01-2739), [55/17](http://www.uradni-list.si/1/objava.jsp?sop=2017-01-2521) in [163/22](http://www.uradni-list.si/1/objava.jsp?sop=2022-01-4191)) in osmega odstavka 32. člena Sklepa o ustanovitvi Javne agencije za civilno letalstvo Republike Slovenije (Uradni list RS, št. 81/10 in 85/24 – ZLet-1) je Vlada Republike Slovenije na .………… seji dne …………. sprejela naslednjiS K L E P:Vlada Republike Slovenije daje soglasje, da se v letu 2024 izkazani presežek odhodkov nad prihodki Javne agencije za civilno letalstvo Republike Slovenije v višini 2.213,79 EUR pokrije iz presežka prihodkov nad odhodki preteklih let. Barbara Kolenko Helblgeneralna sekretarkaSklep prejmejo :- Ministrstvo za infrastrukturo - Ministrstvo za finance- Službe Vlade Republike Slovenije za zakonodajo - Javna agencija za civilno letalstvo Republike Slovenije |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: /** |
| **3.a Osebe, odgovorne za strokovno pripravo in usklajenost gradiva:** |
| Tomaž Pečnik, v. d. generalnega direktorja Direktorata za letalski in pomorski prometSabina Dolinšek Popadić, vodja Sektorja za letalstvoMag. Nataša Kokol Car, sekretarka, Sektor za letalstvo  |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| **/** |
| 5. Kratek povzetek gradiva: |
| **Javna agencija za civilno letalstvo Republike Slovenije je v skladu s 179.k členom Zakona o letalstvu** (Uradni list RS, št. 81/10 - uradno prečiščeno besedilo, 46/16, 47/19, 18/23 – ZDU-1O in 85/24 – ZLet-1) pripravila Poročilo o delu in poslovno poročilo za leto 2024, z navedbo pomembnejših aktivnosti agencije v navedenem letu ter poročilom o presežku odhodkov nad prihodki.**Javna agencija za civilno letalstvo Republike Slovenije je v letu 2024 realizirala presežek odhodkov nad prihodki v višini 2.213,79 EUR. Podan je predlog, da se presežek odhodkov nad prihodki v višini 2.213,79 EUR pokrije iz presežka prihodkov nad odhodki preteklih let.** **Osmi odstavek 32. člena Sklepa o ustanovitvi Javne agencije za civilno letalstvo Republike Slovenije (Uradni list RS, št.** [**81/10**](http://www.uradni-list.si/1/objava.jsp?sop=2010-01-4373) **in 85/24 – ZLet-1) določa, da o uporabi presežka odhodkov nad prihodki odloča svet na predlog direktorja in v soglasju z vlado.** |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR: / |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II. b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II. c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II. b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II. b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II. c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II. a in II. b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:Gradivo nima neposrednih finančnih posledic za proračun. Presežek odhodkov nad prihodki v višini 2.213,79 EUR bo Javna agencija za civilno letalstvo Republike Slovenije pokrila iz presežka prihodkov nad odhodki preteklih let. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE** |
| Gradivo (predpis) je bilo poslano v mnenje: * Skupnosti občin Slovenije SOS: **NE**
* Združenju občin Slovenije ZOS: **NE**
* Združenju mestnih občin Slovenije ZMOS: **NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **NE** |
|  |
| Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti,
* občine in združenja občin ali pa navedite, da se gradivo ne nanaša nanje.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **NE** |
| **11. Gradivo je uvrščeno v delovni program vlade:** | **NE** |
| Mag. Alenka Bratušek  ministrica |

**OBRAZLOŽITEV:**

Javna agencija za civilno letalstvo Republike Slovenije (v nadaljevanju: agencija) je v skladu s 179.k členom Zakona o letalstvu (Uradni list RS, št. [81/10](http://www.uradni-list.si/1/objava.jsp?sop=2010-01-4332) – uradno prečiščeno besedilo, [46/16](http://www.uradni-list.si/1/objava.jsp?sop=2016-01-1998), [47/19](http://www.uradni-list.si/1/objava.jsp?sop=2019-01-2289) in [18/23](http://www.uradni-list.si/1/objava.jsp?sop=2023-01-0348) – ZDU-1O in 85/24 – Zlet-1; v nadaljevanju: ZLet) pripravila Poročilo o delu in poslovno poročilo Javne agencije za civilno letalstvo Republike Slovenije za leto 2024 (v nadaljevanju: Letno poročilo 2024) h kateremu je 25. 2. 2025 podal mnenje neodvisni revizor. Osmi odstavek 32. člena Sklepa o ustanovitvi Javne agencije za civilno letalstvo Republike Slovenije (Uradni list RS, št. 81/10 in 85/24 – Zlet-1; v nadaljevanju: Sklep o ustanovitvi agencije) določa, da o uporabi presežka prihodkov nad odhodki in o pokrivanju presežka odhodkov nad prihodki odloča svet na predlog direktorja in v soglasju z vlado. Ministrstvo za infrastrukturo (v nadaljevanju: ministrstvo) je na podlagi Letnega poročila 2024 pripravilo vladno gradivo.

Letno poročilo 2024 je sprejel Svet Javne agencije za civilno letalstvo Republike Slovenije na 125. redni seji dne 27. 2. 2025 (sklep št. 9000-1/2025/7) in predlagal ministrstvu, da v skladu z zakonom, ki ureja izvrševanje proračunov Republike Slovenije, poda soglasje. Ministrstvo je soglasje podalo dne 30. 6. 2025.

V skladu s 1. členom Zakona o javnih agencijah (Uradni list RS, št. 52/02, 51/04 – EZ – A in 33/11 – ZEKom – C) je agencija kot statusna oblika oseba javnega prava. Poleg omenjenega zakona določa njene pravice, obveznosti in odgovornosti tudi ZLet, Sklep o ustanovitvi agencije in drugi predpisi.

V Letnem poročilu 2024 so opisane pomembnejše aktivnosti agencije. V začetku poročila so predstavljeni osnovni podatki o agenciji, organiziranost in naloge za katere je pristojna. V nadaljevanju je predstavljeno uresničevanje strateških ciljev ter izpolnjevanje letnih ciljev po posameznih sektorjih, normativne, lastne in druge dejavnosti agencije, strokovna podpora agencije in nacionalno sodelovanje, mednarodna dejavnost in sodelovanje agencije ter finančno in računovodsko poročilo.

Na podlagi Zakona o računovodstvu (Uradni list RS, št. 23/99, 30/02 – ZJF – C in 114/06 – ZUE) morajo osebe javnega prava pripraviti letno poročilo, katerega sestavni del so tudi računovodski izkazi. V skladu s tem in na podlagi Pravilnika o sestavljanju letnih poročil za proračun, proračunske uporabnike in druge osebe javnega prava (Uradni list RS, št. 133/23), določil ZLet in Sklepa o ustanovitvi agencije, je agencija k poročilu priložila tudi zahtevane računovodske izkaze.

Agencija je imela v letu 2024 prihodke (računovodsko načelo zaračunane realizacije, t. j. glede na nastanek poslovnega dogodka) v višini 4.214.206,55 EUR, in sicer:

* prihodki iz sredstev javnih financ v višini 1.442.097,26 EUR,
* prihodki iz tarif v višini 1.831.396,00 EUR,
* prihodki iz pristojbin v višini 813.921,63 EUR,
* prihodki iz lastne in druge dejavnosti v višini 12.150,00 EUR,
* prihodki iz naslova povračil stroškov s strani Evropske komisije v višini 5.408,44 EUR,
* obresti in drugi finančni prihodki v višini 108.027,33 EUR,
* prihodki od avtomatov v višini 1.200,00 EUR,
* drugi izredni prihodki v višini 5,89 EUR.

Odhodki iz poslovanja po nastanku poslovnega dogodka so znašali 4.216.420,34 EUR, njihova struktura pa je sledeča:

* stroški dela v višini 3.501.450,34 EUR,
* materialni stroški (stroški materiala in stroški storitev) v višini 713.068,00 EUR,
* prevrednotovalni odhodki v višini 1.902,00 EUR.

V poslovnem letu 2024 je izkazan presežek odhodkov nad prihodki v višini 2.213,79 EUR. V Programu dela za leto 2024 in 2025 je agencija za leto 2024 načrtovala primanjkljaj v višini 297.600,00 EUR. Agencija je v letu 2024 tako uspela realizirati bistveno nižji presežek odhodkov nad prihodki, upoštevaje manjšo realizacijo prihodkov iz vira financiranja tarife (68.604,00 EUR), povišanje vira financiranja pristojbine (58.621,63 EUR) in zmanjšanje materialnih stroškov (77 % realizacija). Presežek odhodkov nad prihodki v višini 2.213,79 EUR bo pokrit iz presežkov prihodkov nad odhodki preteklih let. Da bi v prihodnje zagotovila finančno stabilnost in dolgoročno vzdržno poslovanje, agencija načrtuje dodatne ukrepe, kot so dodatna optimizacija stroškov, natančnejše finančno načrtovanje ter prilagoditev virov financiranja.

Amortizacija je obračunana po naslednjih letnih stopnjah:

- avtomobili: 12,5 %,

- računalniki: 50 %,

- druga računalniška oprema: 25 %,

- programska oprema: 20 %,

- pisarniško pohištvo: 12 %,

- druga oprema: 20 %,

- zgradba: 3 %.

Davek od dohodka pravnih oseb v letu 2024 ni bil obračunan, ker agencija ni opravljala obdavčljive dejavnosti.

Deveti odstavek 58. člena Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23, 12/24 in 104/24 – ZIPRS2526) in deseti odstavek 58. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24, 17/25 – ZFO-1E in 32/25 – ZJU-1) določa, da morajo, ne glede na določbe drugih zakonov in predpisov, posredni uporabniki, med katere sodi tudi agencija, posredovati sprejeta letna poročila v soglasje organu, pristojnemu za izdajo soglasja k njihovemu finančnemu načrtu in programu dela. Soglasje Vlade Republike Slovenije k letnemu poročilu tako ni več potrebno, mora pa Vlada Republike Slovenije podati soglasje o uporabi presežka odhodkov nad prihodki.

V zvezi z zahtevo iz osmega odstavka 32. člena Sklepa o ustanovitvi agencije glede ureditve vprašanja kritja presežka odhodkov nad prihodki v letu 2024 v znesku 2.213,79 EUR se predlaga, da se presežek odhodkov nad prihodki v celotnem znesku pokrije v letu 2025 iz presežka prihodkov nad odhodki preteklih let.

**Povzetek poročila agencije o izvedenih aktivnostih v letu 2024**

Agencija je nosilec javnega pooblastila za upravne, strokovne, regulativne, nadzorne in prekrškovne naloge na področju civilnega letalstva. Delo agencije je usmerjeno v zagotavljanje varnosti zračnega prometa in varovanja civilnega letalstva pred dejanji nezakonitega vmešavanja ter sodelovanje z domačimi in mednarodnimi institucijami.

Agencija je na dan 31. 12. 2024 zaposlovala 67 oseb. Zaradi omejitev Zbirnega kadrovskega načrta, ob širjenju nalog in pristojnosti, se sooča s kadrovskimi tveganji, saj se število dovoljenih zaposlitev že vrsto let ni povečalo. Glavna tveganja izhajajo iz kadrovske podhranjenosti, saj so ključne naloge pogosto vezane na eno ali (izjemoma) dve osebi, kar pomeni visoko ranljivost pri dolgoročnih odsotnostih, upokojitvah ali drugih nepričakovanih dogodkih. Agencija zaradi sistema dela na področju letalstva ne more preprosto prerazporejati nalog, saj vsaka prerazporeditev zahteva dodatno usposabljanje zaposlenega, hkrati pa koncentracija večjega števila »pooblastil« na posameznika generira še dodatna tveganja, saj v primeru dolgoročnih odsotnosti, upokojitev ali drugih nepričakovanih dogodkih tega posameznika, z enim »dogodkom« izgubi kompetentnost na več področjih.

Agencija ima po veljavnem Zbirnem kadrovskem načrtu za leti 2024 in 2025 odobrenih 67 zaposlitev. Izračun potrebnega števila javnih uslužbencev, narejen v letu 2024, ki ga agencija pripravlja skladno z zahtevami EASA (Agencija Evropske unije za varnost v letalstvu; v nadaljevanju: EASA) v dve letnih ciklih (izračun temelji na podlagi FTE, namenjen posamezni nalogi), kaže, da bi bilo v letu 2024 potrebno število zaposlenih 74,33 (tj. cca. 10 % povečanje obstoječega števila). Agencija je v letu 2024 opozarjala na premajhno število odobrenih zaposlitev. Vrzel se bo v letu 2025 še povečala, po eni strani zaradi vpliva novega zakona, ki ureja letalstvo in s tem novih pristojnosti agencije, po drugi strani zaradi novih nalog agencije v zvezi s pravom EU (Part-IS, SEC itd.).

Uresničevanje strateških ciljev

Strateški cilji agencije so oblikovani na podlagi ključnih krovnih dokumentov, ki zagotavljajo usklajenost z mednarodnimi, evropskimi in nacionalnimi strateškimi usmeritvami, ki so:

1. Državni varnostni program civilnega letalstva (2. izdaja, 2024),

2. Slovenski načrt za letalsko varnost 2024–2026,

3. Resolucija o nacionalnem programu razvoja prometa v Republiki Sloveniji do leta 2030 (ReNPRP30),

4. Evropski načrt za varnost v letalstvu (13. izdaja, 2024),

5. Strategija digitalnih javnih storitev 2030.

Agencija preko skladnosti strateških ciljev s strateškimi poudarki Slovenskega načrta za letalsko varnost 2024-2026, ki so usklajeni z mednarodnimi in evropskimi strateškimi cilji določenimi v Globalnem načrtu za varnost v letalstvu 2023–2025, Regionalnem načrtu za varnost v letalstvu (EUR RASP 2023– 2025) in Evropskem načrtu za varnost v letalstvu (13. izdaja, 2024), ter predstavljajo njihovo konkretizacijo na nacionalni ravni, zagotavlja skladnost svojih strateških ciljev z mednarodnimi in evropskimi strateškimi usmeritvami.

Agencija je realizirala 9 sklopov aktivnosti za doseganje ciljev določenih s Strategijo razvoja Javne agencije za civilno letalstvo Republike Slovenije 2024 – 2029, 1 aktivnost je realizirala delno (potreba dodatna finančna sredstva), 2 aktivnosti nista bili realizirani, ker za to ni bilo potrebe (npr. prejem vloge, ki bi zahteval aktivnost).

Izpolnjevanje letnih ciljev po sektorjih oziroma področjih

Agencija ima vzpostavljen sistem vodenja, ki vključuje upravljanje skladnosti in letalske varnosti kot ključni element zagotavljanja visokih standardov varnosti v civilnem letalstvu.

Decembra 2023 je agencija sprejela plan notranjih presoj za leti 2024 in 2025. Notranje presoje se izvajajo periodično, v vsakem sektorju agencije, vsaj enkrat na 24 mesecev. Pri pripravi plana notranjih presoj se upošteva (I) rezultate preteklih notranjih presoj in analizo ugotovitev, kot so število neskladij, varnostno tveganje neskladja in zaprtje neskladij, (II) datum zadnje notranje presoje in (III) pomembne spremembe na področju presoje.

V letu 2024 je agencija izvedla notranje presoje na naslednjih področjih: SYS (*Management System)*, OPS (*Operations*), AIR (*Airworthiness*), RAMP (*Ramp Inspection*), ACW (*Aircraft Cabin Work*), FSTD (*Flight Simulation Training Device*), MED (*Medical*), ANS (*Air Navigation Services)*, SSD (*Support Sevices Devision*), SERA (*Standardised European Rules of the Air*). Število neskladij in priporočil je predstavljeno v spodnji preglednici:

|  |  |  |
| --- | --- | --- |
| Področje nadzora | Št. neskladij | Št. priporočil |
| SYS | 1 | 9 |
| OPS | 3 | 7 |
| AIR | 8 | 2 |
| RAMP | 4 | 6 |
| ACW | Poročilo v pripravi. | Poročilo v pripravi. |
| FSTD | 2 | 2 |
| MED | 0 | 3 |
| ANS | Poročilo v pripravi. | Poročilo v pripravi. |
| SSD | 1 | 4 |
| SERA | 4 | 4 |

Agencija je realizirala 12 sklopov aktivnosti na področju upravljanja skladnosti in letalske varnost, 2 sklopa aktivnosti sta bila delno realizirana, 2 pa nista bila realizirana (bosta lahko realizirani šele v 2025).

Agencija je v letu 2024 izvedla številne aktivnosti na področju promocije letalske varnosti, usposabljala in izobraževala, organizirala in izvajala konference ter delavnice za promocijo letalske varnosti. Največji dogodek za promocijo letalske varnosti je bil izveden 21. in 22. maja 2024, in sicer je bila izvedena 4. konferenca o letalski varnosti, na kateri je bilo v okviru sedmih vsebinskih sklopov predstavljenih 21 aktualnih tem, rdeča nit dogodka pa je bila strast do letalstva in predanost varnosti.

Na področju zagotavljanja skladnosti z zahtevami glede plovnosti zrakoplovov ter spremljanjem njihove tehnične brezhibnosti v letu 2024 je Agencija realizirala 5 sklopov aktivnosti, 1 sklop aktivnost je bil delno realiziran, 1 pa ni bil realiziran (zaradi pomanjkanja strokovnega kadra in povečanja števila vlog). Opravila je 43 nadzorov v 30 organizacijah, organizirala in izvedla je tudi 8. konferenco na temo začetne in stalne plovnosti. Sodelovala je na sestankih delovnih skupin, podpisala sporazuma z madžarskim letalskim odborom za neporušitvene preiskave (HUANDTB), zaključila deklarativni postopek (Part-21L) v zvezi z odprtjem proizvodnje balonov v Sloveniji s strani mednarodno priznanega proizvajalca balonov – Pasha Ballons idr.

Agencija je na področju nadzora in regulacije letalskih operacij ter skrbi za zagotavljanje skladnosti z veljavnimi predpisi in standardi na področju civilnega letalstva v letu 2024 realizirala 14 sklopov aktivnosti, 4 so bile delno realizirani, nobena aktivnost pa ni bila nerealizirana. Ključne aktivnosti so bile:

* certifikacija dveh AOC letalskih prevoznikov (CAMEX in B.J. Aviation),
* izvajanje inšpekcijskih nadzorov nad jadralnimi padalci in zmajarji,
* implementacija EMPIC OAS na področju letalskih operacij in UAS (digitalizacija) in
* izvedba varnostnih seminarjev na področju letalskih operacij in organizacij za usposabljanje.

V okviru nadzornih aktivnosti je bilo v letu 2024 izvedenih 16 inšpekcij nacionalnih letalskih šol in inšpekcijski let ter nadzor nad operativnim nadzornim centrom v Parizu (OCC) v sodelovanju s francoskim pristojnim organom (DGAC-FR).

Na področju letališč, vzletišč in varovanja si agencija prizadeva za vzpostavitev in ohranjanje varnega, učinkovitega ter trajnostnega delovanja letališč in vzletišč, ki podpirajo nemoten letalski promet. V letu 2024 je izvajala naslednje aktivnosti:

* zaprtje vseh EASA neskladij,
* obravnavanih več kot 1.300 vlog za izdajo dovoljenja za gibanje na letališčih,
* priprava operativno-tehničnih zahtev o vzpostavitvi cone prometa na aerodromu in
* začetek uporabe progama EMPIC (vnos letaliških priročnikov).

Vse načrtovane aktivnosti so bile realizirane.

S ciljem zagotavljanja varnega in učinkovitega upravljanja zračnega prometa, agencija zagotavlja visoke varnostne in operativne standarde ter razvoj trajnostnih in inovativnih rešitev na področju upravljanja zračnega prometa in navigacijskih služb zračnega prometa (ATM/ANS). V letu 2024 je:

* zagnala državni projekt reorganizacije zračnega prostora Republike Slovenije,
* sodelovala pri pripravi operativno-tehničnih zahtev o vzpostavitvi cone prometa na aerodromu in
* pripravila Načrt izvedbe in ureditve pristojbin na enotnem evropskem nebu za Slovenijo za novo referenčno obdobje 2025-2029.

Agencija je načrtovane aktivnosti v letu 2024, razen enega sklopa, realizirala v celoti. Delna realizacija je bila posledica pomanjkanja kadrovskih virov in opravljanja prioritetnih delovnih nalog. Opravila je 34 nadzorov na področju navigacijskih služb zračnega prometa.

Agencija je od junija 2024 sodelovala v delovni skupini za posodobitev zračnega prostora Republike Slovenije, katere naloge so ugotoviti smotrnost, obseg in časovno dinamiko posodobitve zračnega prostora ter finančno ovrednotenje projektov posodobitve zračnega prostora z opredelitvijo možnih virov financiranja ter priprava načrta posodobitve zračnega prostora.

Na področju normativne dejavnosti je agencija v letu 2024 sodelovala pri pripravi novega Zakona o letalstvu in drugih aktov s področja letalstva (Zakon o zagotavljanju navigacijskih služb zračnega prometa, Uredba o izvajanju izvedbene uredbe (EU) o skupnih zahtevah za izvajalce storitev upravljanja zračnega prometa/izvajanja navigacijskih služb in drugih funkcij omrežja za upravljanje zračnega prometa ter njihov nadzor, Uredba o izvajanju izvedbene uredbe Komisije (EU) o pravilih in postopkih za upravljanje brezpilotnih zrakoplovov, Pravilnik o usposabljanju in preizkusu znanja za strokovno osebje reševalne in gasilske službe na bolnišničnih heliportih, Pravilnik o ultralahkih letalnih napravah). Pripravila je osnutek uredbe, ki ureja operativni zračni promet, sodelovala pri urejanju aktivnosti Uprave za zaščito in reševanje v zvezi s podporo gašenju iz zraka. Pripravila je strokovne podlage za spremembe oziroma sprejetje novega Pravilnika o zrakoplovih za raziskovalne, eksperimentalne ali znanstvene namene. Sprejela je predpise kot so:

* Operativno-tehnična zahteva o določitvi območij obvezne uporabe odzivnika (TMZ) in območij obvezne uporabe radijske zveze (RMZ),
* Operativno-tehnična zahteva o vzpostavitvi cone prometa na aerodromu,
* Operativno - tehnična zahteva za izvajanje letov z deljenimi stroški,
* Tarifa za izvajanje storitev Javne agencije za civilno letalstvo Republike Slovenije,
* Drugi načini usklajevanja - Dejansko poučevanje v razredu, ki ga izvaja inštruktor študentu, se lahko v celoti nadomesti s poučevanjem v virtualni učilnici, če je z ustrezno opremo in orodji zagotovljena sprejemljiva raven usposabljanja in
* Drugi načini usklajevanja - Okrepljeno zadrževanje na območju, ki je sestavljeno iz treh varnostnih zahtev.

Agencija je v letu 2024 posodobila oziroma dopolnila določene interne akte kot so Postopkovnik za izvajanje stalne pripravljenosti pooblaščenih uradnih oseb, Pravilnik o uporabi službenih vozil, Akt o notranji organizaciji in sistemizaciji delovnih mest Javne agencije za civilno letalstvo RS, Program strokovnega usposabljanja uradnih oseb Javne agencije za civilno letalstvo Republike Slovenije. Na novo je sprejela Pravilnik o višini plačila in povračila stroškov članom izpitnih komisij in drugim izpraševalcem, Pravilnik o kriterijih za določitev dela plače za plačilo delovne uspešnosti iz naslova povečanega obsega dela, Pravilnik o postopkih oddaje evidenčnih naročil in Pravilnik o stroških reprezentance. Poleg omenjenega so bile izvedene revizije obstoječih priročnikov, oblikovane nove procedure, kontrolne liste in drugi dokumenti.

V letu 2024 je agencija v zvezi z regulativnimi nalogami in v luči promocije letalske varnosti ter konzultacije z relevantno javnostjo izvedla dva posveta z obratovalci letališč lokalnega pomena z namenom pridobiti pripombe in predloge že v času priprave podlag za normativno urejanje določenega vprašanja iz pristojnosti agencije.

Agencija se je februarja 2024 uspešno vključila v Sistem za centralno e-vročanje SI-CeV, ki omogoča elektronsko vročanje dokumentov skladno z zahtevami zakona, ki ureja splošni upravni postopek, uredbo, ki ureja upravno poslovanje in drugih veljavnih pravnih podlag.

V letu 2024 je agencija prejela 132 pritožb potnikov, povezanih z odpovedmi letov, zamudami, tehničnimi težavami in zavrnitvami vkrcanja. Do konca leta je bilo uspešno rešenih 25 pritožb, 89 prekrškovnih zadev pa je še v postopku reševanja. Del zadev je bil odstopljen drugim pristojnim organom. Zaostanki pri reševanju izhajajo iz naslova omejenih kadrovskih in časovnih zmožnosti. Za učinkovitejše reševanje bo v letu 2025 potrebno odpraviti zaostanke in ustrezno optimizirati razporeditev nalog.

V okviru nadzornih aktivnosti je v letu 2024 izvedla 16 inšpekcij nacionalnih letalskih šol in inšpekcijski let ter nadzor nad operativnim nadzornim centrom v Parizu (OCC) v sodelovanju s francoskim pristojnim organom (DGAC-FR).

V letu 2024 je opravila 561 nadzorov, od tega 247 stalnih nadzorov in 314 inšpekcijskih nadzorov.

EASA je v letu 2024 izvedla standardizacijsko inšpekcijo na področju (I) SYS, (II) OPS in (III) ANS. Ključne ugotovitve nadzora so pokazale, da:

* so bili standardizacijski cilji doseženi,
* je bil izveden napredek pri SSP, vključno z analizo potreb po usposabljanju in vzpostavitvijo telesa za pritožbe v okviru kulture pravičnosti,
* poteka proaktivno vključevanje poročanja dogodkov v redne nadzorne dejavnosti in
* je izboljšana struktura in sistem za izračun kadrovskih potreb.

Podana so bila priporočila na podlagi katerih je agencija že v letu 2024 pristopila k analizi vzrokov neskladnosti in pripravi popravljalnih ukrepov. Popravki in izboljšave bodo potekali tudi v letu 2025, zlasti na področju izboljšav procesov, povečevanja vključevanja vseh deležnikov pri določanju varnostnih ciljev, uvedbe sistema za preverjanje kakovosti podatkov v poročilih in snovanja specifičnih programov usposabljanj za nadzornike oziroma letalske nadzornike glede na njihovo področje dela.

V letu 2024 je bila na področju varovanja izvedena inšpekcija Evropske komisije, in sicer v skladu z Uredbo (ES) št. 300/2008 in Uredbo Komisije (EU) št. 72/2010. Subjekta nadzora sta bila Ministrstvo za infrastrukturo in agencija, predmet nadzora pa je bilo izvajanje nacionalnega programa kakovosti, ki mora podpirati učinkovito izvajanje nacionalnega programa varnosti v civilnem letalstvu. Nadzor je potekal na sedežu Agencije in na Letališču Jožeta Pučnika Ljubljana. Osnutek poročila Evropske komisije se pričakuje v začetku leta 2025.

Agencija je bila v letu 2024 podvržena dvema nacionalnima inšpekcijskima nadzoroma, in sicer s strani Inšpektorata Republike Slovenije za delo (v nadaljevanju: IRSD) ter Inšpektorata za javni sektor (v nadaljevanju: IJS). Inšpekcijski nadzor IRSD je bil s sklepom ustavljen, inšpekcijski nadzor IJS pa v letu 2024 ni bil končan.

Agencija je aktivno sodelovala v okviru delovnih skupin EASA, ICAO (Mednarodna organizacija civilnega letalstva), Evropska komisija, Eurocontrol, RASARAC (Regionalni odbor za iskanje in reševanje) idr., in s tem krepila vlogo na regionalnem in globalnem letalskem področju.

Priloge:

* Revidirano Poročilo o delu in poslovno poročilo Javne agencije za civilno letalstvo Republike Slovenije za leto 2024
* Sklep Sveta Javne agencije za civilno letalstvo Republike Slovenije o sprejemu revidiranega Poročila o delu in poslovnega poročila Javne agencije za civilno letalstvo Republike Slovenije za leto 2024, dokument št. 9000-1/2025/7
* Predlog direktorja Javne agencije za civilno letalstvo Republike Slovenije o uporabi presežka odhodkov nad prihodki za leto 2024, dokument št. 007-5/2025/19
* Sklep Sveta Javne agencije za civilno letalstvo Republike Slovenije o sprejemu predloga direktorja Javne agencije za civilno letalstvo Republike Slovenije o pokritju presežka odhodkov nad prihodki za leto 2024, dokument št. 9000-1/2025/10